"Ministerul Afacerilor Externe informează cetățenii români care se află, tranzitează sau doresc să călătorească în Liban că, în contextul deciziei președintelui SUA, anunțată la 06 decembrie 2017, de a recunoaște Ierusalimul drept capitală a Israelului, mai multe grupări libaneze au anunțat intenția de a organiza manifestații publice în zonele Awkar-Metn (în proximitatea ambasadei SUA) și suburbiile din sudul Beirutului.